User:Saruul Enkhsukh/sandbox

Загдын Батболд Загдын Батболд (1979.04.07) Монгол кино найруулагч, кино зохиолч, пролюсер. Түүний уран бүтээл нь урам зориг бадраах, яруу уянгын драм төрөл жанраар хийдгээрээ онцлог.

Уран бүтээлийн гараагаа 2002 онд “ICE TOP” хамтлагийн “Чамайгаа бодон бодсоор”дууны клипээр эхлүүлж, 2005 онд “BIGLINE FILM” студиог үүсгэн байгуулсан. 2007онд “Аз жаргал the Bad Boy” уран сайхны киног бүтээж кино урлагт хөл тавьсан. Түүний дараахан 2008 онд хийсэн “Боолын гэрээ” УСК “Улаанбаатар” кино наадмаас “Гранпри” “Шилдэг зохиолч”, “Шилдэг зураглаач”,  “Шилдэг бүтээл”, “Шилдэг эмэгтэй дүр”, мөн “Сайн уу амьдрал минь- 1” уран сайхны киногоор “Шилдэг дууны найруулага.” шагналуудыг тус тус хүртжээ. Мөн 2009 онд бүтээсэн “Гоёлын даашинз” уран сайхны кино New York, Washington DC, Chicago, Los Angeles зэрэг хотуудын кино театруудаар гарч “Billboard” нэр дэвшиж Score-170д хүрсэн түүхтэй.

Хүүхэд нас

З.Батболд Улаанбаатар хотод гуравдугаар амаржих газар таван охинтой айлын бага хүү болон мэндэлжээ. Тэрээр “Багатойрог” гэдэг газар хүүхэд насаа өнгөрүүлсэн. Тэрээр уран зохиол сонирхож ном их уншдаг, дуулах, зурах, зохиол бичих гээд олон талын авьяастай хүүхэд байжээ. Түүний аав Соньяа овогтой Загд нь бага ангийн багш мэргэжилтэй зурах авьяастай, харин ээж Жаргалжав овогтой Цээлээ нь эдийн засагч мэргэжилтэй урлагийн тухай мэдлэгтэй хүн байсан учир хүүхдээ урлагаар хүмүүжүүлэх талаас нь 7 хоног бүр урлагийн тоглолт (баллет, цирк, жүжиг) үзүүлдэг байсан. Тухайн үед кино театруудад гадаад кино цацагдахаас өмнө багш нараас санал авч гаргадаг байсан. Тус урьдчилсан үзлэгт аав нь түүнийг нууцаар дагуулан орж кино үзүүлдэг байсан нь кино урлагт хайртай болох эхлэлийг тавьсан. Үүнээс цааш 1994 онд үзсэн “Forrest Gump” кино түүнийг эргэлт буцалтгүй кино урлагтай холбосон.

Тэр амьтанд хайртай учраас 16 насандаа “Малын эмч” мэргэжил эзэмшихээр ЗХУ-ыг зорьсон боловч  урлагийн хүн болох нь түүний чин хүсэл байсан тул эх орондоо эргэн ирж “Үндэсний телевиз”-д туслах найруулагчийн шалгалтанд тэнцсэн боловч насны хувьд тухайн үед ажилд орох зэрэглэл хангаагүй учир татгалзсан хариу сонссон ч сэтгүүлч Ц.Сүхбаатар түүнийг хүүхдийн редакц-д найруулагчийн туслахаар ажилд авсан. Тэрхүү хугацаандаа хүүхдийн редакцын найруулагчид болох А.Янжмаа, Ц.Цэцэгээ, Б.Бадарууган, Ц.Ургамал, Ж.Болдба гэх таван найруулагчийн туслахаар нэгэн зэрэг ажиллан дадлагжиж байж ээ.